Toosie Slide

Toosie Slide הוא סינגל שהוקלט על ידי הזמר-יוצר הקנדי דרייק. השיר יצא לאור ב-3 באפריל 2020, על ידי חברות התקליטים ריפבליק רקורדס ו-OVO סאונד, כסינגל השני מתוך המיקסטייפ Dark Lane Demo Tapes. ב-29 במרץ 2020 העלה אושיית הרשת "טוסי" קליפ בו הוא וחבריו מבצעים אתגר הריקוד העונה לשם "Toosie Slide", תוך שחלק מהשיר מתנגן ברקע. הקליפ הפך לוויראלי לאחר שהועלה לרשת החברתית טיקטוק. כמו כן, שיתף טוסי את הקליפ ברשתות חברתיות אחרות. לאחר מכן, שקל מעורבות אפשרית על ידי דרייק. השיר הופק על ידי המפיק הטורקי-שווייצרי אוזן ירדים, הידוע בשם הבמה או זי, שלפני כן שיתף פעולה בשנת 2018 עם טראוויס סקוט ודרייק תוך שהפיק את הלהיט "Sicko Mode". בשנת 2019, הוא עבד עם דרייק בשנית תוך שהפיק את השירים "Omerta" ו-"Gold Roses". כמו כן, רגע לפני יציאתו של "Toosie Slide", הפיק או זי שיר נוסף של דרייק, "Life Is Good", שהקליט דרייק יחד עם פיוצ'ר. כמו ברוב ההפקות שלו, או זי עושה שימוש נרחב ב"היי-האט"(אנ') ותוף סנר(אנ') בשיר. השיר מכיל גם תוף בס המלווה את הפזמון. בשיר מופיעים מספר רב של אזכורים לזמר מייקל ג'קסון. דרייק אמר כי "כשעשיתי את השיר הזה לראשונה, דיברתי רק על הליכת הירח, אבל טוסי יצר לזה ריקוד. לא ידעתי שזה יהיה שיר ריקוד כזה". הווידאו קליפ הנלווה שצולם לשיר הועלה לערוץ היוטיוב הרשמי של דרייק ב-3 באפריל 2020. בקליפ ניתן לראות את דרייק רוקד את ריקוד ה-Toosie Slide באחוזתו בטורונטו, המכונה "השגרירות" עם מסיכה וכפפות, תוך שהוא נמצא בהסגר בעקבות מגפת הקורונה, שהתרחשה בתקופת יציאת השיר. בסוף הקליפ, נראה הראפר מחוץ לביתו. כמו כן, בקליפ מופיעה מחווה לשחקן הכדורסל המנוח קובי בראיינט. נכון לאפריל 2020, מונה הצפיות של הקליפ עומד על כ-75 מיליון. השיר הופיע בבכורה במקום הראשון במצעד בילבורד הוט 100 ב-18 באפריל 2020, מה שהפך את דרייק לאמן השני שהציג למצעד שלושה שירים שהופיעו בבכורה במקום הראשון, כאשר הראשונה שעשתה זאת הייתה מריה קארי. כמו כן, השיר היה לשיר השביעי של דרייק שהגיע למקום הראשון במצעד. השיר זכה להצלחה רבה גם בישראל, כאשר הגיע למקום הראשון במצעד שירי הספוטיפיי הישראלי השבועי ובמצעד הרשמי של גלגלצ, למקום ה-4 במצעד השבועי של מדיה פורסט. נכון לאפריל 2020, פורסמו כ-3.7 מיליון סרטונים ברשת החברתית טיקטוק בהם נכלל השיר, תוך שאחד מהם צולם על ידי הזמר ג'סטין ביבר והגיע ל-22 מיליון צפיות. ברשת הזרמת המדיה ספוטיפיי הגיע השיר ללמעלה מ-184 מיליון השמעות. ביוני 2020, מגזין בילבורד כלל את השיר ברשימת "50 השירים הטובים ביותר עד כה של שנת 2020". מידע על הסינגל "Toosie Slide" באתר מיוזיק בריינז מידע על היצירה "Toosie Slide" באתר Discogs מילות השיר "Toosie Slide" באתר Genius סרטון השיר "Toosie Slide" באתר יוטיוב Toosie Slide (באנגלית), נבדק ב-2020-05-01 Toosie Slide (באנגלית), נבדק ב-2020-05-01 Drake Could Be Primed for TikTok Domination After Snippet From Unreleased Song Inspires 'Toosie Slide' (UPDATE), Complex (באנגלית) Unreleased Drake track leads to viral TikTok dance, The Daily Dot, ‏2020-03-30 (באנגלית) Althea Legaspi, Althea Legaspi, Drake Grooves Down Empty Street and Mansion in Video for 'Toosie Slide', Rolling Stone, ‏2020-04-03 (באנגלית) 5 Big Takeaways From Drake’s New Song “Toosie Slide”, Complex (באנגלית) Trey Mangum, More Articles, 2020 April 08, Drake's 'Toosie Slide' Is Literally Just a Moonwalk Tutorial and You've Been Doing it All Wrong, Showbiz Cheat Sheet, ‏2020-04-09 (באנגלית) Drake Returns with New Single 'Toosie Slide', Rap-Up (באנגלית) Watch Drake's Video for New Single "Toosie Slide", Complex (באנגלית) Drake - Toosie Slide, סרטון באתר יוטיוב (אורך: 5:11) Drake's "Toosie Slide" No. 1 Hot 100 Debut, Billboard, ‏2020-04-13 Spotify Charts, www.spotifycharts.com niv the tool, המצעד השבועי של מדיה פורסט, באתר mediaforest-group Republic World, Justin Bieber & his baby sister groove to Drake's 'Toosie Slide' in TikTok video; See here, Republic World The 50 Best Songs of 2020 So Far, בילבורד, ‏10 ביוני 2020 Toosie Slide - Single (באנגלית), נבדק ב-2020-05-05 Top 40/M Future Releases | Mainstream Hit Songs Being Released and Their Release Dates ..., web.archive.org, ‏2020-03-30